
Quamquam  audacter  susceptus  videa¬ 
tur  ,  'juvenisque  medici  viribus  incon¬ 
veniens  labor,  morbum  sibi  describen¬ 
dum  proponere ,  et  in  arte  heroum 
conaminibus  non  raro  illudentem,  et 
perspectu  admodum  difficilem :  eo  lu- 
bentius  tamen  ad  eundem  exarandum 
mentem  adpuli,  quo  magis  operae  pre¬ 
tium  est,  ardua  moliri  saltem,  ni  as¬ 
sequi  contingat.  Ischias  nervosa  Co- 
tunnii,  quam  aliquoties  mihi  in  clini¬ 
co,  diverso  cum  successu  tractatam 

( 

observandi  occasio  fuit  facta ,  omnem 


VI 

sibi  attentionem  meam  vindicavit ,  ut , 
quae  morbi  natura  sit,  quae  pertina- 
citatis  causa  ,  quae  tandem  remedia , 
et  quo  potissimum  tempore  proficua 
censenda  sint,  eruerem.  Versavi  etiam 
et  perscrutatus  sum,  quae  circa  ma¬ 
teriam  scripta  inveni;  quae  tamen  nec 
multa  fuisse  doleo ,  nec ,  paucis  ex- 

I  t 

ceptis ,  satis  clara  et  congrua.  Nedum 
enim  proprium  huic  morbo  locum  in 
nosologia  speciali  concedere  plerique 
auctorum  volunt,  sed  nunc  rheuma¬ 
tismo,  nunc  arthritidi,  nunc  plane 
morbis  articulationum  subjungunt. 
Hujusmodi  autem  intuendi  ratione  om¬ 
nis  ulterioribus  scrutiniis  intercluditur 
via ,  quoniam  quisque  rem  se  abunde 
claram  coram  habere  opinatur,  nec  ergo 
de  instituenda  therapia  esse  haesitan¬ 
dum.  Ast  longe  alia  aegrorum  lecti  of¬ 
ferunt,  qliantopere  adhucdum  in  ob- 

scuris  versemur,  edocentes.  Mea  quo¬ 
modo  facultas  et  assiduitas  voluntati 
accesserit ,  aliorum  benigno  judicio 
submitto ,  hoc  solum  monens ,  nonnisi 
aliunde  jam  nota  memet  collegisse.  Ra¬ 
tum  tamen  fore  reique  conveniens  autu¬ 
mavi,  morbum  in  duo  stadia  subdi¬ 
videre  ,  quorum  primum  inflammato¬ 
rio-,  aut  potius  irritativo  -  nervosum , 
alterum  vero  nervoso-vegetativum  nun¬ 
cupare  placuit,  pro  systematibus  prae¬ 
cipue,  insimul  vexatis;  cujus  quidem 
facti  ideo  veniam  exposco ,  quoniam 
duplicem  non  modo  imaginem  morbus 
observationi  offert,  verum  etiam  in  the¬ 
rapia  differentia  haec  valdopere  re¬ 
spicienda  est.  Stadium  autem  secun¬ 
dum  nullatenus  morbis  sic  dictis  po¬ 
sthumis  deberi ,  exinde  liquet ,  quo¬ 
niam  hic  necessarius  est,  et  constans 

ruor b i  [decursus. 

In  exponendis  singulis  illum  potis¬ 
simum  secutus  sum  ordinem,  qui  a 
magistro  meo  aestimatissimo ,  clariss. 
J,  R.  Bis  choff  observari  solet. 

Suscipe,  quaeso,  quae  debilis  of¬ 
fero,  quaeque  peccaverim,  dele! 


9 


Definitio. 


Sub  ischiadis  nervosae,  seu  neuralgiae  ischiadicae 
j  nomine  comprehendo  passionem  apyreticam  ner¬ 
vorum  ,  extremitatibus  inferioribus  prospicientium, 
doloribus  insignem. 

j  Omnium  frequentissime  quum  nervus  ischiadi¬ 
cus  captus  adinveniatur,  per  eminentiam  morbo 
nomen  impertivit;  primus  autem  qui  accurate  di¬ 
stinxit  atque  descripsit,  Cotunnius,  gratae  insimul 
posteritati  commemorandus. 

Ischiadem  posticam,  sive  neuralgiam  femoro- 
popliteam  ab  antica,  sive  femoro-tibiali discernunt. 

H  ^  *  <  /  t  »■  i  i  <'  s  »  t'?'  ■  f  |  A’ 

|  Sectio  prima. 

Fo  rma  morbi , 

Morbum ,  quo  luculentius  ipse  menti  propo¬ 
natur  et  phantasiae,  in  duo  abire  stadia  jussi,  al¬ 
terum  inflammatorio  nervosum ,  alterum  nervoso- 
vegetativum;  innixus  simul  indoli  morbi  (ut  infra 
traditurus  sum),  et  therapiae  instituendae. 

Stadium  primum . 

Derepente  utplurimum,  sive  causa  quaedam 
occasionalis  manifeste  praecesserit,  sive  secus. 


i 

dolores  lacerantes,  terebrantes,  aut  pungentes ,  aut 
qualitatis  accuratius  vix  determinandae,  unum  al¬ 
terum  ve  occupant  femur;  incertae  fere  primum  se¬ 
dis,  mox  tamen  in  distincta  quadam  extensione 
collocati,  qui  vix  ac  ne  vix  quidem  remittentes, 
tanta  interdum  vehementia,  nocturno  praesertim 
tempore  saeviunt,  ut  somnum  plane  dissipent,  mo¬ 
tumque  omnem  prohibeant.  Quodsi  nervus  ischiadi¬ 
cus  luget,  aut  a  quarta  quintave  vertebra  lumbali, 
aut  intra  trochanterem  majorem  atque  inter  tuber  os¬ 
sis  ischii  ordiuntur,  unde  in  fossam  popliteam  descen¬ 
dentes  ,  mox  infra  capitulum  fibulae  et  postea  ad 
maleolum  externum  quam  maxime  persentiuntur, 
in  pede  tandem  terminandi.  Patet  exinde,  malum 
illos  potissimum  ramos  nervorum  sequi,  quorum 
maxime  superficialis  est  decursus:  cutaneum  poste¬ 
riorem  cruris,  qui  ex  nervo  tibiali  oriundus,  et  in 
externa  surae  facie  descendens ,  fascia  crurali  ad 
maleolum  externum  perforata ,  terminum  tandem 
externo  latere  dorsali  digiti  minimi  invenit;  et  ra¬ 
mum  superficialem  nervi  peronei ,  qui  sola  tectus 
fascia ,  eandem  ad  ligamentum  transversum  per¬ 
meat,  et  in  duos  discedens  ramulos,  alterum  dor¬ 
so  digiti  primi,  secundi  et  tertii  mittit,  dum  alter, 
nervo  supra  descripto  junctus,  digito  quarto,  si- 
cnuTque  lateri  tibiali  digiti  quinti  prospicit  *), 


*)  ©r.  2C n  t o  n  3?8mer*$  #anfc>budj  ber  tfnatomic  bc$  itteitfcfc 
licfycn  StorpeiS.  25b.  2.  186  t'i£>  188. 

Celeberr,  Chaussier  propriam  insuper  speciem 
l  commemorat,  plantarem,  quae  in  nervo  plantari 
j  interno  residet  *). 

!  Designatas  modo  vias  digitis  inyestigare  licet; 
i  ipseque  aegrotus,  quis  ramulus  patiatur,  non  raro 
adeo  accurate  designat ,  ut  nervorum  plane  decur¬ 
sum  ex  eo  addiscere  liceat.  Est  etiam,  ubi  utraque 
mali  species  simul  miserum  plectit,  quas  alternantes 
ipse  observavi;  est,  ubi  ex  peripheria  sursum  do¬ 
lores  feruntur.  Interdum  exiguam  partem  occupant, 
alias  omnem  fere  extremitatem  ;  rarissime  tandem 
utrumque  latus  laborat.  Si  quando  tentatur  inces¬ 
sus  ,  curvato  in  affectum  latus  trunco,  genuque  si¬ 
mul  flexo,  circuli  segmentum  describitur;  ipseque 
non  raro  eum  in  modum  laboriose  perficitur,  ut 
anhelationem,  nec  non  musculorum  faciei  distortio¬ 
nem  comitem  habeat.  Rotatio  aeque  ac  flexio  do¬ 
lores  parum  augent,  qui  autem  multo  vehemen- 
tiores  fiunt  per  extensionem;  pariterque  per  inces¬ 
sum,  etiamsi  per  se  brevem,  aegro  tamen  justo 
diutiorem.  Membro  ceteroquin  patienti  frigus  po¬ 
tius,  quam  lectuli  calor  conducit.  —  Accedunt: 
motus  febriles  jam  majoris,  jam  minoris  intensita- 
tis;  vultus,  dolorum  testis;  somnus  (ut  supra  jam 
commemoravimus),  parum  concessus;  cutis  sicca 
aut  madida;  urina  parum  abludens  a  normali  quoad 
adspectum,  salium  tamen  fere  expers  ;  constringitur 


*}  %  2.  C^ncyrtopabie.  SSb.  9.  184. 

praeterea  saepe  ac  retinetur  alvi  officium,  aut  cum 
'plurimo  dolore  perficitur*);  pulsus  statui  irritativo 
febrili  correspondens. 

Quae  modo  depicta  est,  imago,  sub  morbi 
ulteriori  decursu  mutatur  ita  ,  ut  paroxysmi  distinc¬ 
tius  sensim  sensimque  emergant ,  nocturnis  semper 
dirioribus.  Ipsi  quoqua 'dolores  fiunt  mitiores,  et 
modo  quasi  derepente  ,  modo  autem ,  et  quidem 
utplurimum  post  exactas  lyses,  aut  plane  crises 
intercisas,  temporis  tractu  indeterminato,  sanitatis 
reditus  affulget ;  nisi  perstante  morbo  et  progre- 
diente,  secundum  stadium  intrec,  quod  nervoso- 
vegetativum  supra  nuncupavimus. 

Stadium  secundum. 

*  i  *  i  •  1 1  *  l  J  •  ♦  i ,  •  i  •  *  / 

Postquam  ad  summum  excitata  est  vita  nervo¬ 
rum,  irritatione  diu  perstante,  atque  scintillationi¬ 
bus  toties  refocillatis ,  consumta  tandem  languescit; 
atque,  dum  in  priori  stadio  vasorum  vitam  et  san¬ 
guinis  qualicunque  ratione  exaltatam  ex  recensitis 
symptomatibus  praesumere  licuit,  cujus  in  syste¬ 
mate  nervoso  potissimum  reflexus  patebat :  sub  hoc 
vicissim  stadio  languentem  nervorum  vim  accu¬ 
sare  fas  erit,  quod  vegetationis  opus  omne  relaba¬ 
tur.  Ut  itaque  terminum  quasi  intermedium  et  con¬ 
sociantem  in  systemate  nervoso  conspiciam,  cujus 

-  . ; 

*)  Caelii  Aureliani  morb.  chron.  lib,  V.  cv  »• 

in  priori  stadio  suppressae  vires  veluti  effectus  ad 
:ausam ;  in  secundo  autem  dejectae  aut  exhaustae 
veluti  causa  ad  effectum  se  habent. 

Jam  nunc  turgore  vitali  minuto,  pallidum  mem¬ 
brum  et  frigidiusculum  contabescit,  qui  status  aridura 
audit;  dolores  raro  evigilant,  .aut  fere  silent,  nihil¬ 
ominus  tamen  interdum  insigni  vehementia  recru¬ 
descentes,  Extremitas  continuo  curvata ,  aliquan¬ 
tulum  simul  brevior  comparet,  et  abductionem  non¬ 
nisi  summa  cum  molestia  et  difficultate  admittit ;  quae 
paralysi  postremo  succumbens  ,  totius  organismi  vi¬ 
tam  secum  praecipitat.  Morositas  eximia,  agrypnia, 
anorexia, functionum  omnium,  imprimis  se-etexcre- 
tionum  perversitas,  febricula  hectica  morti  ster¬ 
nunt  viam,  aut  miserrimam  saltem  nonnisi  vitam 
aliquamdiu  adhuc  concedunt;  in  casu  etiam  optimo 
claudicatione  perstitura.  Plerumque  catarrhus  suf- 
focativus  derepente  claudit  scenam. 

V  •  '  n  i  ■  '  t  1  t  -  •  :  ~  W-  .  ’  V  ,  ^  4.  'i,  !  J  .  i 

i  Sectio  secunda. 

1  ✓  » 

K  1  •  |  <  «  -’<  ^  v  ,  j  * 

Sectiones  pathologicae, 

InSr 

t  •  x  v.  *  --v 

In  cadaverum  sectione  liquidum,  nunc  magis 
serosum,  nunc  plasticum  magis  et  coagulabile  in¬ 
fra  neurilema  toties  inventum  est,  ut  auctorum 
nonnulli  hanc  effusionem,  tum  copia  nervum  com-< 

1  primente,  tum  acrimonia  lacessente,  qua  primam 
morbi  causam  considerantes,  in  insam  definitionem 

susceperint  *).  Fatendum  est  tameri ,  accuratiorem 
atque  multiplicem  disquisitionem  anatomico -pa¬ 
thologicam,  ut  neuralgiarum  in  genere,  ita  hujus 
quoque  morbi,  unde  multa  utique  forent  speranda, 
inter  pia  adhucdum  vota  pertinere. 

Aliquoties  varii  generis  tumores ,  induratio- 
nes,  varices,  scirrhi,  vel  hi  neurilematis  superficie, 
vel  in  hoc  ipso ,  vel  denique  in  pulpa  nervea  cul¬ 
tro  patefiebant;  vagina  cellulosa  modo  in  distinc¬ 
tis  locis,  modo  in  tota  sua  externa,  internave  fa¬ 
cie  sanguine  quasi  injecta,  opaca,  dura,  ossea; 
ipsa  pulpa  hic  ibi  ve  deficiens,  nodosa,  obscure 
cinerea,  livida,  elasticitatis  expers;  totus  nervus 
ubique  marcidus,  corrugatus,  tabidus,  aut  vero 
mole  varia  auctus.  Sunt  denique  casus,  ubi  ne  mi¬ 
nima  quidem  mutatio  detegi  potest.  —  Quin  ta¬ 
men  ex  his  omnibus  satis  constet,  causane  an  effec¬ 
tus  mali  metamorphoses  supradictae  in  casu  quo¬ 
dam  speciali  fuerint. 


«)  H.  Callisen  systema  chirurgiae  hodiernae  etc. 
Vol.  ».  p.  257  (edit  IV). 

Sectio  tert 

Dis  cr  i  m  i  na  sim  il  i  u  m 

Tmo, 


Ischias. 

Dolor. ab  initio  ve- 
hementissimus,  subcon- 
tinuus ,  et  nervorum 
tractum  sequens  ,  sub 
morbi  decursu  mitior 
evadens,  et  paroxysmis 
vexans,  motu  et  calore 
lecti  exasperandus* 

Forma  extremitatis 
parum  mutatur  ,  nisi 
quod  sensim  marces¬ 
cat;  siqua  observetur, 
abnormis  brevitas  ,  nec 
tanta  est,  nec  prolon- 
gatio  antecessit* 

Mediae  et  provec¬ 
tioris  aetatis  subjecta 
plurimum  laborant;  fe¬ 
minae  prae  viris* 

ia. 

morborum * 

Coxarthrocace. 

Dolor  ab  initio  de¬ 
ficiens  ,  aut  minimus, 
genu  praesertim  occu¬ 
pans,  motum  non  adeo 
arcens,  primum  aliquan¬ 
do  disparens,  serius  de¬ 
mum  constans ,  et  in 
femoris  articulatione  fi¬ 
xus,  et  continuo  incres¬ 
cens* 

Stadia  sequentia  pa^ 
thognomonicis  sympto¬ 
matibus  quoad  situm  et 

formam  extremitatis  ex- 

1  \ 

celluntr  atque  ex  ordine 
prolongationem  brevi¬ 
tas  excipit* 

Individua  potissi¬ 
mum  juniora  plectit  et 
scrophulosa* 


IIdo*  Psoitidem  dolorum  minus  vehementium, 
interdum  adeo  exiguorum,  ut  vix  animadvertantur, 
constantium  tamen,  si  adsunt,  sedes  juxta  exten- 

sionem  musculi  psoae  et  quadrati  lumborum;  etiam  j 
flexio  femoris  dolorifica,  et  puris  tandem  collectio 

distinguunt.  I 

III.  Contusionem  praegressa  causa,  tumor,  et 

fors  ecchymosis,  morbique  decursus  docebunt. 

IV.  Lumbago  rheumatica  residet  in  apparatu 
ligamentoso  ossis  sacri,  doloresque  vagi,  lecti  ca¬ 
lore  non  increscentes,  juxta  dorsum  ad  renes  usque 
adscendunt,  et  nephritidis  formam  mentiuntur, 

deorsumve  migrantes  ad  vesicam,  ischuriam  con- , 

.  « 
citant. 

V.  Phlegmasia  alba  dolens  puerperarum  con¬ 
comitantem  dolorem  ab  initio  in  genu  monstrat, 
serius  in  omni  extremitate;  accedunt  perfecta  fere 
immobilitas,  et  tumor  albus,  supeiiorem  femoris 
partem  obsidens, 

*  *‘J  ■'  ;  ,  J 

[  '  '  j  1  !  .  i 

Sectio  quarta. 

’ 

*  ■ 

In  doles  morbi . 

br.  ,.n  vi'  3  rii  cinof  -  ^  ^ 

In  morbi  naturam  indagantibus  magna  ma¬ 
ximi  nominis  auctorum  dissensio  occurrit.  Imo , 
utrum  ad  pyrexias,  (inflammationes,  rheumatis¬ 
mum)  an  apyrexias  numerandus  sit,  nedum  inter, 

i 

se  convenerunt. 

jp)',  Hoffmann ,  spasmum  in  ossibus  ischii  > 
inflammationis  progeniem  in  causa  habet. 

Stahl  spasmum  congestionibus  haemorrhoi- 
dalibus  concitatum  accusat. 

Cotunnius  et  Callisen  ex  fluido  acri,  infra 
neurilema  effuso  derivant.  : 

Berends ,  Richter  aliique  complures  ischia- 
dem  una  cum  coxalgia  tractantes,  cujus  subspe- 
ciem  esse  volunt,  rheumatismo  vel  arthritidi  affi¬ 
nem  praedicant. 

Z.  W>  Sachs  inflammationibus  inserit,  quas 
sensibiles  vocat,  in  quibus  videlicet  nervorum  prae¬ 
celeris  actio  ad  revindicandam  et  conservandam 
integritatem  individualem  fervet. 

-  Symptomatum  supra  recensitorum  seriem  men¬ 
te  pervolventes,  ordinemque,  quo  singula  sese ex¬ 
cipiunt;  haud  immemores  eorum,  quae  necroscopia 
hucusque  docuit,  id  saltem  liquet :  nervorum  unum 
alterumve,  ex  plexu  lumbali  prodeuntium,  irri¬ 
tamento  Vexari,  et  ideo  praepediri,  quominus 
munere  suo,  motu  scilicet  atque  sensatione  ad  nor¬ 
mam  fungatur.  Qualiscunque  nunc  stimulus,  sive 
menti  debeatur,  sive  potentiis  externis,  praesenti' 
jamjam  irritationi  superaccedat,  nonnisi  noxae  vi¬ 
ces  agens  percipietur,  morbumque  exasperabit. 

Pro  causarum  efficientium  vi  et  natura ,  di¬ 
versi  quoque  irritationis  gradus  in  conspectum  pro¬ 
dibunt,  ita,  ut  inflammationis  tandem  nomen  revera 
mereantur.  Hinc  dolorum  vehementia,  extensionis 
difficultas ,  caloris  et  pressionis  recusatio.  Serius 
:  ocius  suppressa  nervi  vita  ipsius  non  modo  nutri- 
!  tionem,  verum  totius  quoque  extremitatis  perver¬ 
tit,  retardat,  tollit;  quod  tamen  fere  de  solo  ner¬ 
vo  ischiadico  valet ,  a  quo  quippe  maximopere 

totum  regitur  membrum.  Tantae  denique  exten¬ 
sionis  nervorum  provincia  labe  notata  non  potest 
non  reliquas  quoque  in  morbum  abripere;  et  pri¬ 
mum  quidem  systema  spinale,  ut  femur  abducen¬ 
di  impossibilitas,  motusque  omnis  languidus  do. 
cent.  Testantur  idem  in  systemate  ganglioso  ano¬ 
rexia,  dysphoria,  secretionum  turbae;  in  cerebra¬ 
li  tandem  rerum  oblivio,  et  morositas.  Sub  primo 
itaque  stadio  reactionis  fervor  utriusque  systema¬ 
tis ,  nervorum  nimirum  et  vasorum  praevalet,  ita 
tamen,  ut  priorum  praedominetur;  sub  altero  pas¬ 
sio;  luitque  reproductio  certaminis  tristes  sequelas. 

,1 

Sectio  quinta. 

Actio  logia. 

u  .  > 

Dispositione  in  hunc  morbum  concipiendum 
praesertim  excellunt:  aetas  senilis  et  media,  quin 
tamen  vel  ipsi  infantes  immunes  censendi  sint;  sexus 
sequior,  contrarium  tamen  asserente  celeberrimo 
Sachs ;  temperamentum  sanguineum  et  cholericum  ; 
constitutio  nervosa  et  atrabilaria ;  vitae  ratio  sedenta¬ 
ria  ,  quam  ob  rem  docti ,  sartores  ,  sutores  et  s.  p„ 
morbo  multum  obnoxii  deprehenduntur;  item,  ju- 
oi  et  immodico  usui  veneris  dediti  *)* 

v  O 

Inter  causas  excitantes  spectant:  refrigerium, 
v.  g.  dum  undis  frigidis  aestuans  immergitur  corpus, 

*)  Caelii  Aureliani  morb,  chroti.  lib»  V.  c,  i. 

vel  terrena  cubatio;  humiditas,  tum  calori,  tum 
frigori  nupta;  spirituosorum  abusus;  animi  pathe- 
mata  tam  excitantia ,  quam  deprimentia ;  hypo¬ 
chondria;  laesio  nervi  sapheni  sub  venaesectione  in 
pede  instituta  morbum  produxisse  visa  est;  tumo¬ 
res,  compressione  liberam  expansionem  limitantes, 
aut  dynamice  insuper  lacessentes;  ponderis  levan¬ 
di  ex  inferioribus  conatio;  haemorrhoidum  fluxus 
retentus  vel  suppressus;  exanthematum  et  impe¬ 
tiginum  cita  fuga ,  scabiei  praesertim  et  herpetis; 
ulcerum  praepropera  sanatio,  vulnerumque  cica- 
trisatio  ;  matricis  passiones ,  quare  non  raro  sub 
annis  climactericis  vetulas  infestat ;  dyscrasiae  tan¬ 
dem,  praecipue  rheumatica  et  arthritica,  nonprae- 
tervidendis  ceteroquin  scrophulosi  et  syphilide; 
metastases ,  e#  g.  lacteae. 

Sectio  sexta. 

Terminatio  71  es, 

\ 

l*  w-  '  .  '  #  /  f 

1.  In  sanitatem,  disparentibus  pededentim 
paroxysmis,  restitante  tamen  ad  recidivos  procli¬ 
vitate.  Interdum  tamen  crisibus  sat  manifestis  mor- 
bus  solvitur ,  quae  vel  per  fluxum  haemorrhoida- 
lem,  vel  per  urinas  salibus  onustas,  vel,  teste 
jam  Hippocrate ,  per  alvum  contingunt. 

2.  In  alios  morbos:  claudicationem,  aridu- 
ram,  hydropem,  hypochondriam ,  tabem,  morbos 
mentis. 


3.  In  mortem  vel  per  morbos  posthumos, 
vel  catarrho  suffocati  vo. 

Sectio  septima. 

Prognosis. 

Collatis  artis  medicae  viribus  cum  morbi  clan¬ 
destina  saevitia,  et  sede  sat  cognita  quidem,  sed 
difficulter  remediis  patente  ;  eo  majorem  metum 
medico  injiciat  oportet,  quo  minori  periculo  stipa¬ 
tum  existimat  aeger,  et  quo  serius  auxilium  petiit ; 
aut  si  fors  exhibitum  hucusque  ob  mancam  vel 
perversam  diagnosim  ineptum  fuerat.  Cognito 
etiam  morbo  quoad  speciem,  difficillima  tamen 
adhucdum  premimur  causarum  eruendarum  neces¬ 
sitate,  gradumque  et  stadium  determinandi. 

A  quibus  omnibus  nonnisi  manifestissimis  quum 
justa  therapia  exspectari  possit:  non  est,  quod 
miremur  ,  si  toties  imparem  fuisse  artem  audiamus ; 
praesertim  quum,  parum  .natura  sit  praestitura. 
Nunquam  tamen  spes  mittenda ;  quamquam,  mo¬ 
nente  jam  Caelio  Aureliano  *) ,  „sunt  difficiles 
curatione  magis,  qui  plurimo  tempore  fuerint  pas¬ 
sione  vexati ,  et  multis  atque  variis  accidentibus  et 
signis  affecti. u 

V  V 

Sectio  octava. 

Therapia . 

Therapiam  instituentibus  sequentes  obviam 
feruntur  indicationes: 

1.  Ut  causa  efficiens  tollatur,  aut  saltem,  ne 
ultro  agere  possit,  efficiatur. 

2.  Ut  causa  morbi  proxima,  seu  morbus  ipse 
juxta  indolem  et  gradum  tractetur, 

3.  Ut  symptomata  molesta  pro  viribus  miti¬ 
gemus. 

4.  Ut  morbos  posthumos  praecavere  stude¬ 
amus. 

5.  Ut  reconvalescentiam  tandem  rite  dirigamus. 

mi.!-  %  S  «  1  •  .  v  j  *> 

r  * ' 

Quoad,  prima  m. 

Causa  efficiens  quum  ex  praedispositione  et 
potentiis  excitantibus  congrediatur:  illam  in  me¬ 
liorem  convertere,  liasque  arcere  opus  erit.  Ut 
fere  ubique,  ita  hic  quoque  tanta  est  indicationis 
hujusce  dignitas,  ut,  dummodo  productum  non¬ 
dum  editum  fuerit  substantiale,  sibique  ad  conti¬ 
nuandam  vitam  suam  sufficiens ,  post  impletam 
illam  morbus  penitus  cesset;  qua  vicissim  neglecta, 
quidquid  tentaveris ,  parum  proficiet.  Sic,  ubi 
scrophulosis  in  causa  est ,  diaeta ,  balnea ,  et  re- 

remedia  antiscrophnlosa  conducent  ;  ubi  lues 
(quam  quidem  aegre  admittere  vult  cel.  Sachs  *) 
antisyphilitica;  dematur,  si  hucusque  influxit  hu- 
midus  calor,  humidumve  frigus;  interdicatur  spi- 
rituosorum  abusus,  Venerisque;  ubi  blennorrhoea 
subito  disparuit,  restituatur;  revocentur  pariter 
impetigines  retrogressae. 

t 

Quoad  secundum . 

Secundum,  quod  adduximus,  momentum, 
omnium  gravissimum  est  ac  difficillimum.  Hanc 
ob  causam,  quoniam  diversae  circa  morbi  naturam 
vagantur  opiniones,  prout  aliam  sibi  quisque  ef¬ 
finxit,  aliam  quoque  superstruit  therapiam. 

Nostram,  quam  professi  sumus,  de  morbi 
natura  ideam  secuti,  singuli  stadii  debitam  habere 
rationem  adnitemur.  Quorum  primum  quum  di¬ 
versi  gradus  irritatione  nervi  essentiali  manifeste 
designetur:  sive  acrimonia ,  ut  quidam  volunt,  sub¬ 
versetur,  sive  secus,  duplex  semper  medendi  me¬ 
thodus  exposcetur:  modice  antiphlogistica ,  et  de¬ 
rivans.  Quadrabunt  itaque:  temperatura  frigidi¬ 
uscula  ,  cibi  ex  regno  vegetabilium  potissimum 
depromti ,  aut  potulenta  acidula,  aut  mera  aqua. 
Hirudines,  aut  curcurbitulae  cruentae ,  iteratis  qui¬ 
dem  vicibus,  sed  parvo  semper  numero,  in  regio- 


*)  S5S.  2.  <3ad)’$  £anbbud)bcS  naturlidjcn  bcr  fracti- 

fdjen  SOtebicin.  1.  l.  ©.  385. 

ne  trochanteris  majoris  et  tuberis  ossis  ischii,  aut, 
si  haemorrhoides  insimul  suspectas  habeamus ,  ad 
anum  erunt  adplicandae.  Raro,  individuis  admo¬ 
dum  robustis,  juvenilibus  et  plethoricis,  modica 
venaesectio  in  pede  instituenda, 

Alvum  strictam  clismatibus  emollientibus, 
atque  eccoproticis  amaris,  saponaceis ,  nec  non 
gummatibus  ferulaceis,  nullatenus  autem  revera 
purgantibus  evacuemus,  ut  quae  exasperarent  po¬ 
tius  stimulo  vehementi  malum. 

Naturae  actionem  in  cute  occupamus  rube- 
'  facientibus  ,  a  quibus  dein  ad  vesicantia  transitus 
fiat,  utpote  remedia  celebratissima,  ita  quidem, 
ut  sola  nomum  quam  ad  profligandum  morbum 
suffecisse  praedicentur.  Haec  juxta  praecepta  Co- 
tunnii  longitudinem  metiantur  digitorum  sex,  la¬ 
titudinem  digitorum  quinque  aut  quatuor,  et  in 
doloris  foco  reponantur;  ut  itaque  capitulum  fibu¬ 
lae  obtegatur  ,  et  emplastrum  in  fossam  inde  po¬ 
pliteam  descendat. 

Idem  ad  maleolum  externum,  aut  in  plantam 
pedis  transfuga ,  eodem  remedio  hinc  quoque  pro¬ 
fligetur.  Collectum  in  vesica  fluidum  perquam  acre, 
aut  tenax  et  albuminosum  inventum  esse  traditur. 
Salubrem  quoque  effectum  edidit  emplastrum  ex 
pice  cum  Opio  et  Camphora,  loco  dolorifico  im¬ 
positum  tam  diu ,  donec  post  quinque  sexve  sep¬ 
timanas  suapte  decideret  *),  In  clinico  medico 

*)  SSecepte  unb  (Surartcn  bcr  beftcn  aUcrSeitcn.  95 b.  3. 

<3eite  148. 

vidi  qnoque  in  usum  vocatum  emplastrum  mirifi¬ 
cum  (!!)  Barbeti ,  hunc  in  modum  paratnm : 


Rp.  01#  oliv.  . 

unc.  sex. 

Minii* 

Cerussae  albae 

unc.  duas, 

Coq.  c.  pauxillo  aq.  q,  s. 
adde ; 

Saponis  Debreczinensis 

unc.  duas. 


Camph, 

dr.  duas. 

M#  f.  emplastrum. 


Quin  tamen  mira  inde  aut  exspectassem,  aut 
vidissem. 

Tandem  sub  finem  stadii  primi ,  ubi  exigua 
jam  irritatio  in  adynamiam  vergere  occipit,  ma¬ 
xime  heroicum  remedium,  moxa,  restat,  cujus 
laudes  ubique  promulgatas  legere  licet.  Interno 
autem  usui  Calomel  commendandum ,  exsudatio- 
nes  praepediendi ,  aut ,  pro  parte  jam  factas  ad  re¬ 
sorptionem  perducendi,  et  pseudomorphoses  qua¬ 
lescunque  praevertendi  aut  resolvendi  gratia. 

Postquam  passio  ad  dissitas  jam  nervorum 
provincias  transmigravit,  et  reproductionis  opus 
labefactari,  mentemque  turbari  in  aprico  est:  prae¬ 
sto  sint  remedia  alterantia,  vegetationem  leniter 
erigentia,  simulque  nervis  amica;  in  quibus  singu- 


25 


lis  exhibendis  praesentis  jam  producti  morbosi  ratio 
nunquam  non  habenda.  Refero  huc  omnium  pri¬ 
mo  balnea  praesertim  in  maris  commoti  undis; 
si  tepidis  utamur,  herbis  aromaticis  virtutem  ad- 
j  augere  haud  ineptum  erit.  Adplicatur  porro  exter¬ 
ne  linimentorum  infrictio,  vel  unguenti,  similis 
huic : 

i  1 

Rp,  Ungt.  simpl. 

unc.  semis. 

—  Hydrargyri  citrini 

dr,  duas. 

1  f  »  •  •  *  . 

Extr,  Conii  macul, 

dr.  unam, 

M.  exactss.  in  ungt. 

S.  gtujj  uni)  2lbent>$  bof)n?n$ rof  einjumben. 

'V' 

Memoratu  dignum  quoque  remedium  singulare 
est,  quod  Petrini  conlmendat:  ferrum  candens 
lanciforme  intra  quartum  et  quintum  os  metatarsi 
ad  dorsum  pedis  admotum ,  unde  sat  saepe  cele¬ 
rem  dolorum  fugam  venisse  referunt. 

Postremo  fonticulus  suum  quoque  locum  inveniet. 

Interno  dicata  usui  haec  fere  sunt:  Caules  Dul- 
camarae,  liquor  Ammonii  acetici ,  Antimonialia , 
pulveres  Plumeri,  Sulfur,  Guajacum,  Melissa , 
Aconitum,  cortices  Aurantiorum,  et  ipsa  tandem 
Camphora,  Tartarum  emeticum  porrigere  vix 
auderem,  veritus,  ne  gangliosum  systema  adhuc 
^nagis  prosternatur.  En  formulas  quasdam,  quibus 
ri  clinico  medico  cum  fructu  usi  sumus : 

Rp.  Calomel. 

gr.  tria. 
Magisterii  Sulfuris 


/Win. 


gr.  duodecim. 


Sacli.  albi  scrup.  duos 
M.  f.  p.  aeq.  div.  in  p.  sex. 

D.  S*  grujj  unb  2(benb$  etn  ^)ufocr. 
Sp.  Extr.  Aconiti  Nap. 

Kermetis  miner* 

gr*  duo. 

Sacch.  alb. 

dr.  unam. 

M.  div.  in  p.  sex. 

S.  2UIe  brep  Gtunben  etn  $Putoet. 
Rp.  Ras.  ligni  Guajaci 

unc.  semis. 

t 

Coq.  in  aq.  comm, 

Ib.  duabus 


ad  rem  an. 

,  lb.  unius. 

Coi.  refrig. 

adde : 


Liq.  Ammonii  acet. 

dr.  imam. 

Trae  cort.  Aurant. 

dr,  duas. 

D.  S.  jwep  Gfunben  groep  (Sfloffel  t>oR* 
Quoad  tertium . 

Curam  symptomaticam  instituentes  dolorem 
lenire  satagemus.  Huic  quamquam  indicationi  san* 


i 


guinis  et  seri  detractione  pro  parte  jamjam  satis- 
j  factum  est,  praestantissima  tamen  remedia,  nul¬ 
latenus  in  hocce  morbo  negligenda,  narcotica  re¬ 
stant.  Seligitur  pro  re  nata  Hyosciamus,  Digitalis 
purpurea,  aut  Opium,  quod  Cotunnius"  multum 
commendat.  Spectat  huc  quoque  unctio  ex  oleo 
dulci  atque  calido,  quae  merito  tanti  a  veteribus 
habebatur;  nec  non  ex  unguentis,  quae  narcotica 
admixta  gerunt.  Cataplasmata  emollientia  quid 
possint,  tentandum,  quidve  vaporationes,  anti¬ 
quis  solennes. 

/ 

Quomodo  anorexiae  succurrendum  sit,  abun¬ 
de  notum;  amaricantibus  quippe ,  aromaticis,  mo¬ 
dice  nutrientibus  et  plexui  solari  insuper  amicis ; 
in  quem  finem  itidem  Guajacum,  Absinthium, 
Quassiam,  Lichenem  islandicum  et  parietinum, 
atque  Calamum  aromaticum  cum  cortice  Aurantio- 
rum  commendamus.  Uni  tandem  remedio  comme¬ 
morando  supersedere  nequeo ,  quod  quamvis  jam 
Cotunnio  solenne,  negligitur  tamen,  aut  protinus 
spernitur:  Artis  musicae  influxum  in  animum  tristi¬ 
tia  depressum  exhilarandum  cur  non  tentemus? 
Quidquid  enim  in  rerum  natura  existit,  in  aegro¬ 
rum  salutem  atque  levamen  usurpatum  convertere 
medicus  sciat.  —  Quae  alia  praeterea  symptomata 
molesta  accedunt,  suas  quaeque  tractationis  regu¬ 
las  habent. 

Quoad  quintum . 

Quominus  morbi  posthumi  subsequantur, 
praecavere ,  non  semper  in  medici  potestate  posi- 

tum  ;  nunc  propter  relationes  aegri  somaticas  atque 
externas,  nunc  propter  vehementiam  morbi  ipsius 
pravamve  indolem;  alias  etiam,  quoniam  sero 
medicina  paratur.  Satis  est  autem  in  hunc  scopum 
priores  indicationes  omnimode  implevisse. 

Quoad  quintum . 

4 

Superior  si  quando  ars  multo  labore  discessit, 
aut  saltem  discessisse  videtur,  illud  adnitendum 
est,  ut  perfectae  sanitatis  reditus  contingat.  Per 
quam  enim  facile  specie  decipimur,  penitusque 
devictum  gloriamur  hostem,  qui  mox  iterum  insi¬ 
dias  misero  struit.  Quod  autem  postulavimus, 
nonnisi  lente  perfici  posse,  non  erit,  qui  dubitet. 
Minimis  apparenter  viribus  hoc  optime  praestabi¬ 
tur :  Diaeta  congrua,  et  evitatione  cujuscunque  in¬ 
fluxus  nocivi.  Cotunnius  decoctum  specierum  ligno¬ 
rum  vult  bibi;  Sachs  amaro-aromatica  proponit. 

Theses  defendendae* 


I.  Cura  symptomatica  semper  magni,  interdum  maxi¬ 
mi  facienda, 

2  Differt  ischias  nervosa  Cotunnii  a  coxart  rocacc. 

3.  Aegri  confidentia  in  medicum  maximi  est  momen  n 
4  Funiculus  umbilicalis  post  dissectionem  ligandus. 

5. '  Somnambulismo  capti  vitam  agunt  humiliorem  potius, 

quam  altiorem.  .  . 

6.  Nec  carcinoma  nec  fungus  medullaris  extirpa  io  s 

oculi  interdicit.  #  .  | 

Medicus  vere  magnus  esse  nequit,  chirurgiae  ignarus. 

8.  In  syphilide  tractanda  methodus  justa  Mercuriumj 

porrigendi  plus  valet ,  quam  Mercurius  ipse.  j 

q  Gracile  corpus  infirmum,  obesum  hebes  est. 

Celsus  lib.  II.  c,  1* 

io.  Symptomatice ,  morbosa  humorum  specifica  aut  vul- 
«aris  erasis  ex  cute  vix  non  semper  efflorescit. 

Tolte'nyi  Prine,  path.  T.  I.  1181« 

II.  Inter  remedia  diaphoretica  aqua  frigida  excellit.  jj 

12.  Crinium  cultura  magnum  exercere  valet  in  sanitatem 

influxum, 


